《送教谕沙允恭赴礼部试易经》
明代·陶宗仪

袖行荐剡谒南宫，白鹤长鸣蕙帐空。花气春浓薰锦旆，柳丝风帐拂青骢。

世承雨露诗书泽，笔补阴阳造化功。应试归来须一月，离筵劝酒莫匆匆。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。